བོད་དུ་ཐང་ག་ལ་ལོ་ངོ༡༣༠༠ལྷག་གི་ལོ་རྒྱུས་ལྡན་ཞིང་དེའི་ཐད་གསལ་ཆ་ཡོད་མཁན་ཉུང་ཉུང་ཡིན།ཐང་ག་རྩེ་གྲས་ཤིག་འབྲི་བར་དགོས་པའི་ཚོན་རྩི་དང་འབྲི་མཁན་གྱིས་དེའི་ཐད་ཕུལ་བའི་སེམས་ཤུགས་དང་དུས་ཚོད་ནི་ཐང་གར་རྒྱུས་ལོན་བྱེད་པའི་ཐད་ཀྱི་ཆ་ཤས་ཙམ་ཡིན་པ་དང་།དེའི་ཐད་ནས་མཚོ་སྔོན་གྱི་ཐང་གའི་བསླབ་བགྲེས་ཆེད་མཁས་པ།རི་མོ་བ་རྒན་གྲས་བཀྲ་ཤིས་རྒྱ་མཚོ་ལགས་ལ་བཅར་འདྲི་ཞུས་ཤིང་།ཁོང་གིས་ཐང་གའི་འབྲི་རྩལ་སྦྱངས་ནས་ལོ་ངོ་ཉི་ཤུ་ལྷག་འགོར་བ་དང་བཟོ་བཀོད་མཛེས་རིས་ཀྱི་དགེ་རྒན་ཆེན་མོ་ཡིན་པ་དང་།བརྩམས་ཆོས་མང་པོར་འགྲན་ཚོགས་དང་འགྲེམས་སྟོན་སོགས་སུ་བྱ་དགའ་འང་མང་པོ་ཐོབ་མྱོང་བ་རེད།ཁོང་གིས་ཆུང་དུས་ནས་དགེ་རྒན་བསྟེན་ནས་ཆེད་དུ་སློབ་སྦྱོང་བྱས་ཤིང་།རྗེས་སུ་ཆེད་ལས་སློབ་གླིང་དུ་ཐང་གའི་ཆེད་ལས་ཐད་ཀྱི་མཛེས་རིས་སྦྱོང་བརྡར་དང་གཞུང་ལུགས་ལ་ཡང་སྦྱངས་པ་གནང་བ་རེད།